Noverint cuncti Deo militantes, quod ego Mairannus dono Deo et sanctis apostolis ejus Petro et Paulo, et ad locum Cluniacum, pro remedio animæ meæ et uxoris meæ Isemburgis et infantum meorum, luctum vineæ in pago Pictavensi, in villa Sancti Florenti, et propter censum monetæ. Dunnus abba Odilo et omnis congregatio Cluniensis laudant has petitiones, quandiu ipsi duo vixerint homines, et omni anno dabunt propter censum monete senioribus Cluniensibus libras VII. Istæ autem duæ vineæ jam dictæ ab istis nominatis duobus viris Gemone et Mairanno donatæ, debent censum ad locum Sancti Salvatoris, videlicet IIII denarios, quos seniores Cluniensis persolvent.